​ພະນັກງານ​ກໍາປູ​ເຈຍ ຂອງສານ​ດໍາ​ເນີນ​ຄະດີ ຂະ​ເໝນ​ແດງ ທໍາການ​ປະ​ທ້ວງ
​ພະນັກ​ງານ​ເກືອບ 200 ​ຄົນ​ໃນ​ຈໍານວນ 250 ຄົນ ບໍ່​ໄດ້​ໄປ​ເຮັດວຽກ​ ເພື່ອ​ປະ​ທ້ວງ​ຕໍ່​ການ​ທີ່​ ບໍ່​ໄດ້​ຮັບ​ເງິນ​ເດືອນ ​ມາຫຼາຍ​ເດືອນ​ແລ້ວ​.
ສ່ວນໃຫຍ່ຂອງບັນດາພະນັກງານກໍາປູເຈຍຂອງສານດໍາເນີນ ຄະດີພວກຂະເໝນແດງ ທີ່ອົງການສະຫະປະຊາດໜູນຫຼັງນັ້ນ ໄດ້ພາກັນຢຸດງານປະທ້ວງ ຍ້ອນບໍ່ໄດ້ຮັບເງິນເດືອນມາເປັນ ເວລາ ຫຼາຍໆເດືອນແລ້ວ ພະນັກງານເກືອບ 200 ຄົນໃນຈໍານວນ 250 ຄົນ ບໍ່ໄດ້ໄປເຮັດ ວຽກໃນວັນຈັນວານນີ້ ຢູ່ນະຄອນຫລວງພະນົມເປັນ ເພື່ອ ປະທ້ວງຕໍ່ການທີ່ບໍ່ໄດ້ຮັບເງິນເດືອນຫຼາຍເດືອນແລ້ວ ໂຄສົກຂອງສານກ່າວວ່າ ສານປະສົບກັບບັນຫາຂາດເຂີນ ງົບປະມານ 3 ລ້ານໂດລ່າ ແລະວ່າພວກພະນັກງານ ບໍ່ໄດ້ ຮັບເງິນເດືອນ ມາຕັ້ງແຕ່ເດືອນມິຖຸນາແລ້ວນີ້ ທ່ານ Lars Olsen ໂຄສົກຂອງອົງການສະຫະປະຊາຊາດຮຽກຮ້ອງໃຫ້ກໍາປູເຈຍ ຈົ່ງປະຕິ ບັດ ຕາມພັນທະຂອງຕົນ ໂດຍອ້າງເຖິງຄວາມເປັນຫ່ວງ ທີ່ການນັດຢຸດງານດັ່ງກ່າວ ຈະເຮັດ ໃຫ້ຂັ້ນຕອນຂອງການດໍາເນີນຄະດີຂອງສານ ຢຸດສະງັດລົງນັ້ນ…ທ່ານ Olsen ກ່າວວ່າ ໃນອາທິດທີ່ແລ້ວນີ້ ໂຄສົກລັດຖະບານກໍາປູເຈຍ ທ່ານ Ek Tha ໄດ້ຮ້ອງຂໍຕໍ່ປະຊາຄົມ ນາໆຊາດ ໃຫ້ບໍລິຈາກເງິນເຂົ້າໃສ່ງົບປະມານດັ່ງກ່າວຫລາຍຂຶ້ນ ແລະວ່າ ລັດຖະບານ ກໍາປູເຈຍໄດ້ຈ່າຍມາຫລາຍພໍແລ້ວ ສານດັ່ງກ່າວໄດ້ປະສົບກັບບັນຫາທາງດ້ານງົບປະມານ ນັບຕັ້ງແຕ່ໄດ້ຖືກຈັດຕັ້ງຂຶ້ນ ໃນປີ 2006 ຊຶ່ງຮວມທັງການປະທ້ວງຂອງພວກພະນັກງານ ຍ້ອນບໍ່ໄດ້ຮັບເດືອນ ເມືອເດືອນມີນາປີນີ້ ສານນີ້ໄດ້ຖືກຈັດຕັ້ງຂຶ້ນມາ ເພື່ອດໍາເນີນຄະດີພວກຜູ້ນໍາຂະເໝນແດງ ທີ່ໄດ້ຖືກຖິ້ມ ໂທດໃສ່ວ່າ ເປັນໂຕການສັງຫານໝູ່ປະຊາຊົນເກືອບ 2 ລ້ານຄົນນັ້ນ ໃນຊ່ວງທີ່ຄອງ ອໍານາດໃນໄລຍະ 4 ປີ ໃນທ້າຍຊຸມປີ 1970 ນັ້ນ